钦定古今图书集成/明伦汇编/闺媛典/第139卷 > 翁尧妻萧氏
## 钦定古今图书集成/明伦汇编/闺媛典/第139卷 > 翁尧妻萧氏

按《萧山县志》：“萧氏，生员翁尧妻。年十六归尧，逾三岁尧亡，遗一子一女。尧临终谓萧曰：‘吾父产业尽让诸
兄，家甚贫，汝年少奈何’？萧号泣以死自誓，断发垢面，
日夜纺绩以膳。舅姑访明师，遣其子五伦从学，遂登
进士第，授饶平宰。萧诫之曰：‘吾一生勤苦教汝，当无
负吾教，克继祖父清白，以报朝廷’。”平居纺绩如故时，
撷荠捣盐以给食，虽受纶封不改。卒，年六十九，邑令
上其事旌焉。